CELEX: 32009R0490
Language: et
Date: 2009-06-10 00:00:00
Title: Komisjoni määrus (EÜ) nr 490/2009, 10. juuni 2009 , millega 107. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

11.6.2009   
            
            
               ET
            
            
               Euroopa Liidu Teataja
            
            
               L 148/12
            
         
      KOMISJONI MÄÄRUS (EÜ) nr 490/2009,
   10. juuni 2009,
   millega 107. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 esimest taanet,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               ÜRO Julgeolekunõukogu sanktsioonide komitee otsustas 27. mail 2009 muuta nende füüsiliste ja juriidiliste isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist, lisades loetellu ühe füüsilise isiku, kes on väidetavalt seotud Al-Qaidaga. Sanktsioonide komitee on esitanud põhjenduse kõnealuse loetellu kandmise otsuse kohta.
            
         
               (3)
            
            
               I lisa tuleks vastavalt muuta.
            
         
               (4)
            
            
               Käesolevas määruses sätestatud meetmete tõhususe tagamiseks peab määrus viivitamata jõustuma.
            
         
               (5)
            
            
               Kuna ÜRO loetelu ei sisalda asjaomase füüsilise isiku kehtivat aadressi, tuleks Euroopa Liidu Teatajas avaldada teatis, et asjaomane isik saaks komisjoniga ühendust võtta ja komisjon saaks seejärel asjaomasele füüsilisele isikule edastada põhjendused, millel käesolev määrus põhineb, andes talle võimaluse teha märkusi esitatud põhjenduste kohta, ning saaks märkusi ja võimalikku lisateavet arvestades käesoleva määruse läbi vaadata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuni 2009
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmine kanne:
      
         „Bekkay Harrach (teiste nimedega a) Abu Talha al Maghrabi, b) al Hafidh Abu Talha der Deutsche („al Hafidh Abu Talha the German”)). Sünniaeg: 4.9.1977. Sünnikoht: Berkane, Maroko. Kodakondsus: Saksa. Pass nr: 5208116575 (Saksa pass, mis on väljastatud Saksamaal Bonnis, kehtib 7. septembrini 2013). Siseriiklik isikukood: a) 5209243072 (riiklik isikutunnistus (Bundespersonalausweis), väljastatud Saksamaal Bonnis, kehtib 7. septembrini 2013), b) J17001W6Z12 (Saksamaa juhiluba, väljastatud Saksamaal Bonnis). Artikli 2a lõike 4 punktis b osutatud kuupäev: 27.5.2009. Muu teave: viibib arvatavasti Afganistani ja Pakistani piirialal (andmed 2009. aasta aprilli seisuga).”